Мы махуэхэм
Бадзэуэгъуэм и 6, щэбэт
Кооперативхэм я дунейпсо махуэщ
Днепр псым и дунейпсо махуэщ
Литвам и къэралыгъуэм и махуэщ
Къэзахъ Республикэм щагъэлъапIэ я къалащхьэ Астана и махуэр.
1997 гъэм Къэзахъстаным и парламентым унафэ къищтащ я къалащхьэр Алма-Ата ирахыу Акмола (иджы абы зэреджэр Астанащ) яхьыным теухуауэ.
1557 гъэм Къэбэрдейр езым фIэфIу Урысейм гухьащ.
1661 гъэм Иркутск къалэм и лъабжьэр ягъэтIылъащ.
1785 гъэм США-м и Конгрессым унафэ къищтащ америкэ ахъшэм «доллар» фIэщыным теухуауэ.
1803 гъэм Санкт-Петербург къыщызэрагъэпэщащ мафIэсгъэункIыфI гуп.
1885 гъэм хьэщхьэрыIуэ узыфэм зэребэн хущхъуэр япэу цIыхум халъхьащ. Франджы микробилог цIэры-Iуэ Пастер Луи а мастэр игъэунэхурт, псэущхьэхэм ярихьэлIэурэ. Хущхъуэр, Iэмалыншагъэм ирихулIэри, абы хиIун хуей хъуащ хьэ зэдзэкъа, къелынкIэ зыщымыгугъ сабийм. СыхьэтипщIкIэ еIэза нэужь, щIалэ цIыкIум и узыншагъэр ефIэкIуэжу хуежьащ икIи узыфэ шынагъуэм къелауэ щытащ.
1912 гъэм Швецием и къалащхьэ Стокгольм къыщызэIуахащ V гъэмахуэ Олимп джэгухэр. ИпэжыпIэкIэ зэхьэзэхуэхэр екIуэкIащ мэлыжьыхьым къыщыщIэдзауэ.
1923 гъэм къару игъуэтащ СССР-р къызэгъэпэщынымрэ абы и Конституцэр къэщтэнымрэ теухуа унафэм. СССР-м и ЦIыхубэ Комиссархэм я Советымрэ (Правительствэр) наркоматхэмрэ къызэрагъэпэщащ.
1957 гъэм КъБАССР-м и Совет Нэхъыщхьэм и гуфIэгъуэ сессие зэхэтащ. Ар теухуауэ щытащ Къэбэрдейр езым фIэфIу Урысейм зэрыгухьэрэ илъэс 400 зэрырикъуам икIи республикэм Ленин орденыр етIуанэу къызэрыратам.
2009 гъэм Москва къэкIуащ США-м и президент Обамэ Барак.
2013 гъэм Къэзан къалэм къыщызэIуахащ ХХVII Дунейпсо гъэмахуэ Универсиадэр.
1825 — 1855 гъэхэм Урысейм и императору щыта Николай Езанэр къызэралъхурэ илъэс 223-рэ ирокъу.
Къэзахъ Республикэм и президенту илъэс щэщIым нэблагъэкIэ лэжьа Назарбаев НурсулътIан и ныбжьыр илъэс 79-рэ ирокъу.
Урысей опернэ уэрэджыIакIуэ, СССР-м и цIыхубэ артисткэ Синявская Тамарэ и ныбжьыр илъэс 76-рэ ирокъу.
Америкэм щыщ актёр цIэрыIуэ, режиссёр, сценарист, фильм 50-м щIигъум щыджэгуа Сталлоне Сильвестр и ныбжьыр илъэс 73-рэ ирокъу.
США-м и президенту щыта Буш Джордж-нэхъыщIэм и ныбжьыр илъэс 73-рэ ирокъу.
КъБР-м щыщ спортсмен, СССР-м спортымкIэ щIыхь зиIэ и мастер, 1980 гъэм Москва щекIуэкIа Олимп Джэгухэм я чемпион Рогожин Сергей къызэралъхурэ илъэс 63-рэ ирокъу.
Экономикэ щIэныгъэхэм я доктор, КъБКъМУ-м и профессор Мысачэ Валерий и ныбжьыр илъэс 62-рэ ирокъу.
Техникэ щIэныгъэхэм я доктор, КъБКъМУ-м и профессор Сэхъурокъуэ Анатолий и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 26 — 27-рэ, жэщым градус 18 — 19 щыхъунущ.
Бадзэуэгъуэм и 7, тхьэмахуэ
Тенджыз, псы флотхэм я лэжьакIуэхэм я махуэщ
Осетие Ищхъэрэ — Аланием егъэлъапIэ Республикэм и махуэр
Японием щагъэлъапIэ Лъагъуныгъэм и махуэр
1687 гъэм Ньютон Исаак къихутащ дунейм зыщIэзышэ къару зэрыхэлъыр.
1918 гъэм Советхэм Екатеринодар (иджырей Краснодар) щрагъэкIуэкIа съездым унафэ къыщащтащ Кавказ Ищхъэрэ республикэ къызэгъэпэщыным теухуауэ.
1920 гъэм Антверпен (Бельгие) щыщIидзащ VII гъэмахуэ Олимп Джэгухэм. Ар къызэIухыным теухуа гуфIэгъуэ дауэдапщэхэр щекIуэкIар шыщхьэуIум и 14-рщ.
1923 гъэм Азербайджан ССР-м хыхьэу къызэрагъэпэщащ Нагорнэ Карабах автономнэ областыр.
1932 гъэм гъэш промышленностым и щIэныгъэ-къэхутакIуэ институту Ленинград къалэм дэтым къэралым щыяпэу къыщагупсысащ шэр зэрагъэгъущ, иужькIэ ар зэрахьэж Iэмалыр.
1941 гъэм Киев фашистыдзэхэм ящыхъумэным теухуа зауэшхуэм щIидзащ. ФокIадэм и 26 пщIондэ гуа-щIэу зэпэщIэтауэ, къалэр нэмыцэхэм иратри, советыдзэхэр икIуэтын хуей хъуат.
1971 гъэм КIыщокъуэ Алим СССР-м и Литературэ фондым и унафэщIу хахащ.
Белоруссием и цIыхубэ усакIуэ, зэдзэкIакIуэ, драматург, БССР-мрэ УССР-мрэ щIэныгъэхэмкIэ я академиехэм я академикыу щыта Купалэ Янкэ (и цIэ-унэцIэ дыдэр Луцевич Иванщ) къызэралъхурэ илъэси 137-рэ ирокъу.
Опернэ уэрэджыIакIуэ цIэрыIуэ, СССР-м и цIыхубэ артисткэ, Налшык мызэ-мытIэу щыIа Образцовэ Еленэ къызэралъхурэ илъэс 80 ирокъу.
УсакIуэ, тхакIуэ, Адыгэ Республикэм щIыхь зиIэ и журналист Хъурмэ Хъусен и ныбжьыр илъэс 73-рэ ирокъу.
Италием щыщ композитор, уэрэджыIакIуэ цIэрыIуэ Кутуньо Тото (и цIэ дыдэр Сальваторещ) и ныбжьыр илъэс 76-рэ ирокъу.
Политик, КъБР-м и Парламентым и депутат Iэпщэ Заур и ныбжьыр илъэс 51-рэ ирокъу.
Ямало-Ненецкэ автономнэ округым и Iэтащхьэу щыта, Урысей Федерацэм щIыуэпс хъугъуэфIыгъуэхэмрэ дыкъэзыухъуреихь дунеймкIэ и министр Кобылкин Дмитрий и ныбжьыр илъэс 48-рэ ирокъу.
Урысей биатлонисткэ цIэрыIуэ, Олимп Джэгухэм я дыщэ медалхэр тIэунейрэ къэзыхьа, дунейпсо чемпионатхэм хэнейрэ щытекIуа Медведцевэ Ольгэ и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 — 27-рэ, жэщым градус 17 — 19 щыхъунущ.
Бадзэуэгъуэм и 8, блыщхьэ
Унагъуэм, лъагъуныгъэм, зэхуэпэжыным я урысейпсо махуэщ
УФ-м и Дзэ-Хьэуа Къарухэм я ракетэдзэхэм я IэщIагъэлIым и махуэщ
951 гъэм Франджым и щыхьэр Париж ухуэн щIадзащ.
1796 гъэм США-м и къэрал департаментым и цIыхухэм паспорт яритын щIидзащ.
1918 гъэм Киев къыщызэрагъэпэщащ Украинэм и Къэрал Сенатыр.
1944 гъэм СССР-м и Совет Нэхъыщхьэм и Президиумым и унафэкIэ «Анэ-лIыхъужь» цIэ лъапIэр, «Анэм и щIыхь» орденымрэ «Анагъэм и медалымрэ» къащтащ.
1974 гъэм КПСС-м и ЦК-р арэзы техъуащ Байкал-Амур гъущI гъуэгум и проектым.
1997 гъэм Урысейм къыщащтащ паспортым теухуа хабзэщIэ — къэралым и цIыхуу зи ныбжьыр илъэс 14 ирикъуа дэтхэнэми ар иIэн хуейуэ ягъэуващ.
Совет физик лъэрызехьэ, академик, Нобель и саугъэтыр 1978 гъэм зрата Капицэ Пётр къызэралъхурэ илъэси 125-рэ ирокъу.
Совет космонавт, Совет Союзым тIэунейрэ и ЛIыхъужь Севастьянов Виталий къызэралъхурэ илъэс 84-рэ ирокъу.
Театрымрэ киномрэ я актёр, УФ-м и цIыхубэ артист Мягков Андрей и ныбжьыр илъэс 81-рэ ирокъу.
Урысей актёр, УФ-м и цIыхубэ артист, Москва дэт «Сатирикон» театрым и художественнэ унафэщI Райкин Константин и ныбжьыр илъэс 69-рэ ирокъу.
Кинорежиссёр, сценарийхэр зытх, продюсер, «Мосфильм» концерным и унафэщI, УФ-м гъуазджэхэмкIэ щIыхь зиIэ и лэжьакIуэ, УФ-м и цIыхубэ артист, Урысейм и Къэрал саугъэтыр тIэунейрэ зыхуагъэфэща Шахназаров Карен и ныбжьыр илъэс 67-рэ ирокъу.
Актёр, уэрэджыIакIуэ, УФ-м и цIыхубэ артист Певцов Дмитрий и ныбжьыр илъэс 56-рэ ирокъу.
Урысей уэрэджыIакIуэ, «Дыщэ граммофоныр» тIэунейрэ зыхуагъэфэща, нэгъуэщI саугъэтхэри мызэ-мытIэу зрата Фриске Жаннэ къызэралъхурэ илъэс 45-рэ ирокъу.
Теннисисткэ цIэрыIуэ, Урысейм спортымкIэ щIыхь зиIэ и мастер, дунейпсо зэпеуэ куэдым бжьыпэр щызыубыда Мыскинэ Анастасие и ныбжьыр илъэс 38-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 29 — 30, жэщым градус 19 — 20 щыхъунущ.
